cyanic-selkie/wikianc huggingface dataset:
โรงเรียนเบ็ญจะมะมหาราช
การแข่งขันโอลิมปิกทางวิชาการระหว่างประเทศ
สำหรับนักเรียนโรงเรียนเบ็ญจะมะมหาราช ที่ได้รับการคัดเลือกเป็นเยาวชนตัวแทนเข้าแข่งขัน นับตั้งแต่ปี พ.ศ. 2532 จนถึงปัจจุบัน มีทั้งหมด 6 คน โดยเป็นสาขาวิชาคณิตศาสตร์ 2 คน สาขา วิชาฟิสิกส์ 3 คน และสาขาวิชาชีววิทยา 1 คน ดังนี้
ทีมเชียร์ลีดเดอร์ BMC โรงเรียนเบ็ญจะมะมหาราช
ได้รางวัลชนะเลิศระดับประเทศไทย ในการแข่งขันรายการ ซีคอนสแควร์เชียร์ลีดดิ้ง ในปี 2003 และในปี 2008-2010 สามสมัยซ้อน ได้ถ้วยพระราชทานจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ;ในปี2010 เป็นตัวแทนประเทศไทย ไปแข่งขันเชียร์ลีดดิ้งชิงแชมป์โลก ณ สวนสนุกดิสนีย์เวิร์ล รัฐฟลอริด้า สหรัฐอเมริกา ในรายการ International Cheer Union 2010 และรายการ The Cheerleading World 2010 ได้รับรางวัลคะแนนรวมสูงสุดอันดับที่2ของโลก เป็นตัวแทนประเทศไทยไปแข่งขันเชียร์ลีดดิ้งชิงแชมป์โลก ณ เมืองโกลโคส ประเทศออสเตรเลีย ได้รับรางวัลชนะเลิศ ได้รับรางวัลชนะเลิศ ในรายการซีคอนสแควร์เชียร์ลีดดิ้ง ชิงแชมป์ประเทศไทย
โกลด์(III) คลอไรด์
โกลด์ (III) คลอไรด์ (Gold (III) chloride) ชื่อการค้าคือ ออริก คลอไรด์ (auric chloride) เป็นสารประกอบอนินทรีย์ของทองคำ สูตรทางเคมีของมันคือ AuCl3 ทองคำที่มีออกซิเดชั่น สเตต (oxidation state) +3 เป็นฟอร์มที่มีเสถียรภาพมากที่สุดของมัน   สารประกอบคลอไรด์ของทองในรูปแบบอื่น คือ โกลด์ (I) คลอไรด์ (AuCl) แตมีเสถียรภาพน้อยกว่า AuCl3  เมื่อเอาทองละลายในน้ำประสานทอง (aqua regia) จะได้คลอราออริก แอซิด (chlorauric acid- (HAuCl4)) ซึ่งมีชื่อเรียกหลายชื่อเช่น "โกลด์ คลอไรด์" ("gold chloride") หรือ "แอซิดโกลด์ไตรคลอไรด์" ("acid gold trichloride" ) หรือ"โกลด์ (III) คลอไรด์ไตรไฮเดรต" ("gold (III) chloride trihydrate") โกลด์ (III) คลอไรด์ มีคุณสมบัติดูดน้ำได้ดีมาก และละลายในน้ำและแอลกอฮอลได้ดีมากด้วย
โครงสร้าง
พันธะในโครงสร้างนี้เป็นพันธะโควาเลนต์
คุณสมบัติทางเคมี
แอนไฮดรัส AuCl3 จะเริ่มแตกตัวเป็น AuCl ที่อุณหภูมิ 160 ?C; และเมื่ออุณหภูมิสูงกว่านี้มันจะกลายเป็นโลหะทองคำ และ AuCl3.
AuCl3 →  AuCl  +  Cl2 (>160 ?C)
นิติรัฐ
นิติรัฐ (Rechtsstaat) เป็นถ้อยคำที่ใช้กันในประเทศที่ใช้ระบบ ประมวลกฎหมาย ซึ่งถือกำเนิดในยุโรปภาคพื้นทวีป โดยมีกฎหมายโรมัน Jus Civileเป็นแม่แบบ หมายถึงการบริหารปกครองรัฐหรือสังคมซึ่งถือกฎหมายเป็นใหญ่ เป็น "การปกครอง" โดยกฎหมาย มิใช่แล้วแต่อำเภอใจของผู้ใช้อำนาจหรือ "ผู้ปกครอง" สามารถตรวจสอบผู้ใช้อำนาจได้ โดยภายหลังแปรเปลี่ยนเป็นกฎหมายมหาชน ส่วนประเทศที่ใช้ระบบกฎหมายคอมมอนลอว์ หรือ Common law ซึ่งมีประเทศอังกฤษเป็นแม่แบบนั้นจะอ้างถึง "หลักนิติธรรม" หรือ Rule of Law ซึ่งโดยสรุปก็มีความหมายแบบเดียวกันนั่นคือ ถือกฎหมายเป็นใหญ่ในการบริหารจัดการรัฐ
แนวความคิดของหลักนิติรัฐ
รองศาสตราจารย์ ดร. วรพจน์ วิศรุตพิชญ์ ให้คำอธิบายแนวความคิดของหลักนิติรัฐ ว่าหมายถึง
รัฐเสรีประชาธิปไตยยอมรับรองและให้ความคุ้มครองสิทธิเสรีภาพขั้นมูลฐานของราษฎรไว้ในรัฐธรรมนูญโดยอาจจำแนกสิทธิและเสรีภาพดังกล่าวได้เป็น 3  ประเภท  คือ.-
อย่างไรก็ดี รัฐจะต้องธำรงรักษาไว้ซึ่งประโยชน์ส่วนรวมหรือประโยชน์สาธารณะ  ซึ่งในบางกรณีรัฐจำต้องบังคับให้ราษฎรกระทำการหรือละเว้นไม่กระทำการบางอย่าง  โดยองค์กรหรือเจ้าหน้าที่ของรัฐสามารถล่วงล้ำเข้าไปในแดนสิทธิเสรีภาพของราษฎรได้  แต่รัฐให้คำมั่นต่อราษฎรว่าองค์กรเจ้าหน้าที่ของรัฐจะกล้ำกรายสิทธิเสรีภาพของราษฎรได้  ก็ต่อเมื่อมีกฎหมายบัญญัติไว้โดยชัดแจ้งและเป็นการทั่วไปว่าให้องค์กรหรือเจ้าหน้าที่ของรัฐกล้ำกรายสิทธิเสรีภาพของราษฎรได้ในกรณีใดและภายในขอบเขตอย่างไร
สาระสำคัญ
สาระสำคัญของหลักนิติรัฐมีอยู่ 3   ประการดังนี้
ดนตรีสากล
ดนตรีสากล หมายถึง ดนตรี เครื่องดนตรี และแนวดนตรีที่นิยมแพร่หลายไปทั่วโลก เป็นที่แพร่หลายจนเป็นมาตรฐานเดียวกัน ดนตรีสากลมีที่มาจากเพลงศาสนา ต่อมาชาวยุโรปได้มีการบันทึกทำนองเพลงที่เป็นแบบแผนเดียวกันโดยใช้สัญลักษณะที่เรียกว่า "โน้ตสากล" และใช้กับเครื่องดนตรีสากลที่ได้รับการพัฒนาอย่างต่อเนื่องจนเป็นที่ยอมรับอย่างกว้างขวางในปัจจุบัน ดนตรีสากลมักจะหมายถึงดนตรีตะวันตก (western music หรือ occidental music) ของฝั่งยุโรปและอเมริกามากกว่าดนตรีตะวันออก (oriental music) ของฝั่งเอเชีย
ไบล์แอซิดซีเควสแตรนต์
ไบล์แอซิดซีเควสแตรนต์ (bile acid sequestrants) เป็นกลุ่มของยาที่ใช้จับน้ำดีในระบบทางเดินอาหาร (gastrointestinal tract) เพื่อใช้รักษาโรคคอเรสเตอรอลในเลือดสูง (hypercholesterolemia) และป้องกันอาการคันในคนไข้โรคตับ (liver disease) เรื้อรังหรือโรคท้องร่วง
ปัจจุบันการใช้ยากลุ่มนี้ลดน้อยลงเนื่องจากถูกแทนที่ด้วยสแตติน (statin) การใช้ไบล์แอซิดซิเควสแตนต์ร่วมกับสแตตินมีรายงานว่าทำให้เกิดแรบโดไมโอไลสิส (rhabdomyolysis)
ตัวอย่าง
ตัวอย่างยาประเภทนี้เป็นสารสังเคราะห์เรซิน (synthetic resins) ได้แก่
Resina d'intercanvi iònic
ฝุ่นรังสีนิวเคลียร์
ฝุ่นรังสีนิวเคลียร์ (nuclear fallout) คือสิ่งที่เป็นอันตรายทางกัมมันตภาพรังสีที่เหลืออยู่จากการระเบิดทางนิวเคลียร์ ที่ใช้ชื่อนี้ เนื่องจากมัน "ตกลงมา" (falls out) จากบรรยากาศทำให้มีการกระจายออกไปในขณะที่เกิดการระเบิด โดยปกติจะหมายถึงฝุ่นกัมมันตรังสีที่เกิดขึ้นจากการระเบิดของอาวุธนิวเคลียร์ ฝุ่นกัมมันตรังสีเหล่านี้ประกอบด้วยอนุภาคร้อน (hot particle) ซึ่งทำให้เกิดการปนเปื้อนสารกัมมันตรังสีในห่วงโซ่อาหาร
เมอร์เซเดส-เบนซ์ ซี-คลาส
เมอร์เซเดส-เบนซ์ ซี-คลาส (อังกฤษ: Mercedes-Benz C-Class) เป็นรถยนต์นั่งประเภทหรูหราระดับต้น (Compact executive car) ที่ผลิตโดยบริษัท เมอร์เซเดส-เบนซ์ (อังกฤษ: Mercedes-Benz) โดยเริ่มผลิตตั้งแต่ปี พ.ศ. 2536 และยังมีรุ่นที่ประกอบในประเทศไทยด้วย โดยในประเทศไทยมีการประกอบที่โรงงานธนบุรีประกอบรถยนต์ จังหวัดสมุทรปราการ ประเทศไทย
W202 (พ.ศ. 2536-2543)
โฉมนี้ตัวถังมีให้เลือก คือ 4 ประตู และ 5 ประตู ระบบเกียร์มีคือ 5 สปีดธรรมดา,4 สปีด และ 5 สปีดอัตโนมัติ เครื่องยนต์มีตามรุ่น ดังตารางด้านล่าง ในปีพ.ศ. 2540 ได้มีการปรับโฉมเช่น เปลี่ยนกันชนหน้า-หลังเป็นต้น ส่วนด้านความปลอดภัยได้มี การใส่ระบบป้องกันล้อล็อก และ ถุงลมนิรภัยด้านผู้ขับขี่และผู้โดยสาร (เฉพาะรุ่นตั้งแต่ปีพ.ศ. 2538) และระบบป้องกันล้อหมุนฟรี เป็นอุปกรณ์เสริมต้องจ่ายเงินเพิ่ม แต่ผลการทดสอบการชนได้แค่ 2 ดาว
W204 (พ.ศ. 2550-2557)
โฉมนี้ตัวถังมีให้เลือก คือ 2ประตู,4 ประตูและ 5 ประตู โฉมนี้ระบบเกียร์มีให้เลือก คือ 6 สปีดธรรมดา,5 สปีดและ7สปีด อัตโนมัติ ในปีพ.ศ. 2555 ยังติดอันดับ 1ใน10รถยนต์ขายดีในอังกฤษอีกด้วย โดยเป็นรุ่นแรกของ เมอร์เซเดส-เบนซ์อีกด้วย ในปีพ.ศ. 2554 ได้ทำการFaceliftหรือปรับโฉม ปัจจุบันในประเทศไทยมีขายอยู่ 3 รุ่นคือ
C200 Style (1.8 ลิตร Supercharged M 271 KE 18 ML / Turbocharged M 271 DE 18 AL 184 แรงม้า)
C220 CDI Exucutive (2.1 ลิตร Twin-turbocharged OM 646 DE 22 LA 170 แรงม้า)
C250 AMG Dynamic (1.8 ลิตร Turbocharged M 271 DE 18 LA 204 แรงม้า)
ใช้เกียร์อัตโนมัติ 7 สปีดทั้งหมด
W205 (พ.ศ. 2557-2564)
โฉมนี้ตัวถังมีให้เลือก คือ 2ประตู,4 ประตูและ5 ประตู โฉมนี้ระบบเกียร์มีให้เลือก คือ 7สปีดและ9สปีด อัตโนมัติ ในปีพ.ศ. 2559 เปิดตัว Mercedes Benz C-Class Coupe 2017​ ​สปอร์ตคูเป้ เข้าประกอบไทย ราคาใหม่ใน Motor Expo 2016​ แย้ม Mercedes Benz C-Class Coupe 2017 เพิ่มเติมมีรุ่นย่อยสุดแรง Mercedes-AMG C 43 4MATIC Coupé และ Mercedes-Benz C 300 Cabriolet 2017 ขณะที่ The C 350 e นับเป็นรถยนต์รุ่นที่ 2 ในตระกูล The new C-Class ที่ใช้เทคโนโลยีไฮบริด ต่อจากรุ่น C 300 BlueTEC Hybrid และยังเป็นรถยนต์รุ่นที่สองของเมอร์เซเดส-เบนซ์ ที่ใช้เทคโนโลยีปลั๊กอินไฮบริดอีกด้วย โดยรถยนต์รุ่นนี้มาพร้อมกับตัวถังที่ตอบโจทย์ทุกไลฟ์สไตล์ของกลุ่มลูกค้า โดยมีให้เลือกสรรทั้งในแบบซีดานและเอสเตท ซึ่งทั้งสองดีไซน์ได้รับการติดตั้งนวัตกรรมปลั๊กอินไฮบริด ที่โดดเด่นในเรื่องความประหยัดด้วยอัตราการสิ้นเปลืองเชื้อเพลิง โดยแบตเตอรี่นี้สามารถชาร์ตไฟให้เต็มได้ภายในเวลา 3 ชั่วโมง ส่งผลให้สามารถขับเคลื่อนด้วยพลังงานไฟฟ้า หรือ EV เพียงอย่างเดียวได้ไกลถึง 31 กิโลเมตร
รุ่น W205 ได้ทำตลาดดังนี้
'''พ.ศ. 2558'''
'''พ.ศ. 2559'''
'''พ.ศ. 2560'''
'''พ.ศ. 2562'''
'''พ.ศ. 2563'''
'''พ.ศ. 2564'''
'''พ.ศ. 2565'''
W206 (พ.ศ. 2564-ปัจจุบัน)
ในที่สุดก็มี Teaser จากทางการของ Mercedes-Benz C-Class รุ่นถัดไป ในรหัสตัวถัง W206 มาให้ชมกันแล้ว พร้อมเผยสโลแกน Upgrade your comfort zone และยืนยันวันเปิดตัวที่จะมีขึ้นในวันที่ 23 กุมภาพันธ์ 2021 เวลา 14.00 ตามเวลาของยุโรป
หากนับกันเฉพาะชื่อรุ่นของ C-Class นั้น เราจะรู้จักกับเจ้าตัว C ครั้งแรกเมื่อราว ๆ ปี 1993 กับรหัสตัวถัง W202 ที่เห็นรูปโฉมก็จะรู้ได้เลยทันทีว่านี่คือ C-Class เอกลักษณ์ไฟท้าย 3 เหลี่ยม มาแทนที่ตระกูล 190 (W201)
ล่าสุด Mercedes-Benz ประเทศไทย มีแผนเตรียมเปิดตัว All NEW C-Class รหัสตัวถัง W206 ในบ้านเรา ช่วงเดือน มีนาคม 2022 ที่จะถึงนี้ ! โดยเป็นรุ่นประกอบในประเทศ Local Production ทันทีที่เปิดตัว ไม่ต้องรอลุ้นราคากัน 2 ก๊อก รุ่นนำเข้า – รุ่นประกอบในประเทศ ให้ปวดศีรษะเหมือนที่ผ่านมา
สำหรับ All NEW Mercedes-Benz C-Class W206 เวอร์ชันไทย คาดว่าจะเปิดตัวด้วย 2 รหัส เครื่องยนต์ คือ ดีเซลเทอร์โบ C 220 d และ เบนซิน เสียบปลั๊กชาร์จไฟ C 300 e Plug-in Hybrid ที่ยกมาจาก W205 นั่นเอง เปิดตัวด้วยเครื่องยนต์ดีเซลก่อน แล้วตามด้วย Plug-in Hybrid เปิดตัวด้วยเครื่องยนต์ดีเซลก่อน แล้วตามด้วย Plug-in Hybrid
All NEW Mercedes-Benz C 220 d รหัสตัวถัง W206 เตรียมเปิดตัวอย่างเป็นทางการในประเทศไทย ช่วงเดือน มีนาคม พ.ศ. 2565 ที่จะถึงนี้ โดยเปิดตัวเครื่องยนต์ดีเซล C 220 d ก่อน จากนั้นตามด้วย C 300 e Plug-in Hybrid
งาน Bangkok International Motor Show วันที่ 23 มีนาคม 2022 นี้ Mercedes-Benz Thailand จะเตรียมเผยโฉม C-Class ใหม่ W206 ทั้ง C220d Avantgarde และ C220d AMG Dynamic มาพร้อมเครื่องยนต์ดีเซลรหัส OM 654 ขนาด 2.0 ลิตร 4 สูบ 16 วาล์ว Diesel Commonrail Turbocharged Intercooler ขุมพลัง 200 แรงม้า พร้อมมอเตอร์ไฟฟ้ากำลัง 20 แรงม้า ด้วย ระบบไมลด์ไฮบริด 48 โวลต์ ที่เมอร์เซเดส-เบนซ์ เรียกว่า EQ Boost มีมอเตอร์ไฟฟ้าและแบตเตอรี่ลิเธียมไอออน ช่วยแบ่งเบาภาระของเครื่องยนต์ดีเซล รวมถึงช่วยขับเคลื่อนในย่านความเร็วตํ่า และความเร็วสูง ต้องบอกว่า มันดีมากเพราะจริง ๆ แล้วรถในฝั่งยุโรปอย่างเช่น อาวดี้ ก็ใช้แทบทุกโมเดล ทำให้เครื่องยนต์มีพละกำลังที่ดีขึ้น ที่สำคัญคือการประหยัดน้ำมัน
เปิดตัวครั้งแรกในประเทศไทย (รุ่นผลิตในประเทศ)
ล่าสุด Mercedes-Benz ประเทศไทย เตรียมเปิดรหัสใหม่ C 350 e Plug-in Hybrid ช่วงปลายปีนี้ ! เข้ามาเสริมทัพขุมพลังเบนซิน+มอเตอร์ไฟฟ้า พร้อมความพิเศษคือ แบตเตอรี่ขนาดใหญ่ และ รองรับการชาร์จแบบ DC Fast Charging รหัสใหม่ของ C-Class W206 ในไทย จะเปลี่ยนจาก C 300 e เป็น C 350 e Plug-in Hybrid อีกครั้ง ต่างจากตลาดโลก แต่ใช้ขุมพลังใหม่เหมือนกัน
เครื่องยนต์เบนซิน รหัส M254 แบบ 4 สูบ ขนาด 2.0 ลิตร 1,999 ซีซี. เทอร์โบอินเตอร์คูลเลอร์ กำลังสูงสุด 204 แรงม้า ที่ 6,100 รอบ/นาที แรงบิดสูงสุด 320 นิวตันเมตร ที่ 2,000 – 4,000 รอบ/นาที ทำงานร่วมกับมอเตอร์ไฟฟ้า กำลังสูงสุด 129 แรงม้า 440 นิวตันเมตร เมื่อเครื่องยนต์ทำงานร่วมกับมอเตอร์ไฟฟ้าทั้งระบบ ให้กำลังสูงสุด 313 แรงม้า แรงบิดสูงสุด 550 นิวตันเมตร จับคู่กับเกียร์อัตโนมัติ 9 จังหวะ 9G-Tronic ขับเคลื่อนล้อหลัง แบตเตอรี่ Lithium-ion ความจุ 25.4 kWh วิ่งด้วยไฟฟ้าล้วนระยะทางสูงสุด 100 กิโลเมตร (มาตรฐาน WLTP) Mercedes-Benz C 350 e Plug-in Hybrid (W206) เปิดตัวในไทย 21 ต.ค. นี้ ! รอลุ้นกันว่าจะได้ Option อะไรเพิ่มมาบ้าง แต่จากข้อมูลของ autolifethailand เบื้องต้น สิ่งที่ C 350 e Plug-in Hybrid เวอร์ชันไทย จะได้คือ
Mercedes-Benz C350e AMG Dynamic ถูกนำมาทำตลาดในฐานะรุ่น Top of the Line แทนที่ C 220d AMG Dynamic ดังนั้นไลน์อัพของ C-Class ที่ออกจำหน่ายในประเทศปัจจุบันจึงมี 2 รุ่นให้เลือก ได้แก่ C220d Avantgarde และ C350e AMG Dynamic อย่างไรก็ตาม C 220d AMG Dynamic จะยังคงมีขายต่อไปจนกว่ารถยนต์สต็อกจะหมด
Mercedes-Benz C 350e AMG Dynamic มีอุปกรณ์ / Option เพิ่มขึ้นจาก C220d AMG Dynamic ดังนี้
สำหรับราคา C 350e AMG Dynamic : 3,350,000 บาท (แทนที่รุ่น C 220d AMG Dynamic : 2,990,000 บาท เดิม)
Mercedes-AMG C 63 S E Performance
Mercedes-AMG C 63 S E Performance เปิดตัวเมื่อวันที่ 21 กันยายน 2022 มีให้เลือกทั้งตัวถัง 4 ประตู Saloon และ 5 ประตู Estate แตกต่างจากรุ่นก่อนหน้าในส่วนของขุมพลัง ที่บอกลาเครื่องยนต์ V8 เทอร์โบคู่ และเปลี่ยนเป็นขุมพลัง 4 สูบ 2.0 ลิตร เทอร์โบ PHEV ซึ่งค่ายดาวสามแฉกภูมิใจนำเสนอว่านี่คือ เครื่องยนต์ 4 สูบ ที่มีอัตราส่วนแรงม้า / ความจุเครื่องยนต์ 1 ลิตร สูงที่สุดในโลกกับตัวเลข 238 แรงม้า / ลิตร
ขุมพลังของ Mercedes-AMG C 63 S E Performance เป็นเครื่องยนต์เบนซิน รหัส M139L แบบ 4 สูบ ขนาด 1,991 ซีซี. เทอร์โบ กำลังสูงสุด 476 แรงม้า ที่ 6,750 รอบ/นาที แรงบิดสูงสุด 545 นิวตันเมตร ที่ 5,250 – 5,500 รอบ/นาที เสริมด้วยแบตเตอรี่ขนาด 6.1 kWh และ มอเตอร์ไฟฟ้า (Permanent magnet AC synchronous motor) ที่ล้อคู่หลัง กำลังสูงสุด 204 แรงม้า แรงบิดสูงสุด 320 นิวตันเมตร ทั้งระบบ กำลังสูงสุด 680 แรงม้า แรงบิดสูงสุด 1,020 นิวตันเมตร จับคู่กับเกียร์อัตโนมัติ AMG SPEEDSHIFT MCT 9G 9 จังหวะ คลัตซ์เปียก wet multi-disc start-off clutch ขับเคลื่อน 4 ล้อ AMG Performance 4MATIC+ all-wheel drive พร้อมระบบกระจายแรงบิดแปรผันและ Drift Mode มาพร้อมแบตเตอรี่ 400V ขนาด 6.1 kWh และ ระบบเสียบปลั๊กชาร์จไฟ Plug-in Hybrid รองรับการชาร์จกระแสสลับ AC สูงสุด 3.7 kWh วิ่งด้วยไฟฟ้าล้วนระยะไกลสุด 13 km. (มาตรฐาน WLTP) ปล่อย CO2 เพียง 156 g./km. ทำอัตราเร่ง 0 – 100 กิโลเมตร/ชั่วโมง ภายใน 3.4 วินาที ความเร็วสูงสุดจำกัดไว้ที่ 250 กิโลเมตร/ชั่วโมง และสามารถปลดล็อกเป็น 270 กิโลเมตร/ชั่วโมง ในตัวถัง Estate และ 280 กิโลเมตร/ชั่วโมง ในตัวถัง Saloon เมื่อติดตั้ง AMG Driver’s Package
Mercedes-AMG C 63 S E Performance มีระบบบังคับเลี้ยว 4 ล้อ ส่วนรูปแบบการขับขี่ปรับได้ 8 รูปแบบ ประกอบด้วย Electric ที่ขับขี่ด้วยพลังงานไฟฟ้าเพียงอย่างเดียว เป็นระยะทางสูงสุด 13 กิโลเมตร ทำความเร็วสูงสุดได้ 125 กิโลเมตร/ชั่วโมง, Comfort, Battery Hold, Sport, Sport+, RACE, Slippery และ Individual โดยแต่ละโหมดควบคุมการทำงานของมอเตอร์ไฟฟ้าไม่เท่ากัน แต่เมื่อไหร่ก็ตามที่กดคันเร่งเต็ม Kick-Down มอเตอร์ไฟฟ้าก็จะทำงานได้เต็มประสิทธิภาพ 204 แรงม้า เหมือนเช่นเคย แม้เครื่องยนต์จะใช้ 4 สูบ 2.0 ลิตร แต่ยังคงปรัชญาเดิมคือ One Man, One Engine ผลิตแบบ hand-built ที่ Affalterbach, Germany เครื่องยนต์บล็อกนี้ถูกใช้ในรหัส 43-Series ด้วยเช่นกัน แต่ถูกปรับจูนให้ต่างกัน อิงเทคโนโลยีจาก Mercedes-AMG Petronas F1 Team โดยขนาดของเทอร์โบไฟฟ้าใน 63-Series จะใหญ่กว่า (แต่มีขนาดเพียง 4 cm. เท่านั้น) รวมไปถึงใช้มอเตอร์ไฟฟ้า 400V High-Voltage System (43-Series ใช้ 48V) ยังมีระบบนำพลังงานจากการเบรกกลับมาใช้ใหม่ ซึ่งสามารถปรับระดับ Recuperation ได้ 4 ระดับ (ระดับที่ 0 – 3) โดยในระดับที่ 3 สามารถควบคุมการขับขี่ด้วยการใช้คันเร่งเพียงแป้นเดียว ปิดท้ายด้วยระบบเบรกแบบ composite ซึ่งด้านหน้าใช้คาลิปเปอร์ 6 สูบ ส่วนด้านหลัง 1 สูบ และ นี่คือ C 63 S E Performance ที่เป็นยุคใหม่ของ AMG หรือที่ Mercedes-Benz เรียกว่า ” The dawn of a NEW ERA “
มองก์ตัน
มองก์ตัน (Moncton) เป็นเมืองในประเทศแคนาดา ในเวสต์มอร์แลนด์เคาน์ตี ทางตอนใต้ของรัฐนิวบรันสวิก บนฝั่งแม่น้ำเพทีโคดีแอก เป็นเมืองชุมสายรถไฟตั้งแต่อดีต ถึงแม้ว่าเมืองจะก่อตั้งในปี ค.ศ. 1733 แต่ถือว่าปีที่ก่อตั้งอย่างเป็นทางการคือปี ค.ศ. 1766 จากการอพยพของผู้อพยพชาวดัตช์จากฟิลาเดลเฟีย
โรงพยาบาลกลาง
โรงพยาบาลกลาง (Klang Hospital) เป็นโรงพยาบาลตติยภูมิขั้นสูงขนาด 500 เตียง สังกัดสำนักการแพทย์ กรุงเทพมหานคร ตั้งอยู่บนถนนหลวง แขวงป้อมปราบ เขตป้อมปราบศัตรูพ่าย กรุงเทพมหานคร ปัจจุบันทำหน้าที่เป็นศูนย์แพทยศาสตรศึกษาชั้นคลินิกและสถาบันสมทบเพื่อการผลิตแพทย์ให้กับสำนักวิชาแพทยศาสตร์ มหาวิทยาลัยแม่ฟ้าหลวง
ประวัติ
เริ่มการก่อสร้างเมื่อ วันที่ 20 มิถุนายน พ.ศ. 2441 สำหรับสร้างเป็นโรงพยาบาล สำหรับรักษาหญิงโสเภณีกับประชาชน แต่เมื่อสร้างโรงพยาบาลเสร็จ กรมสุขาภิบาล กระทรวงนครบาลไม่มีงบประมาณ ในการดำเนินการต่อ โรงพยาบาลกรมพลตระเวนหรือโรงพยาบาลตำรวจในขณะนั้น ได้ขอเช่าเรือนโรงพยาบาลใช้รักษาหญิงโสเภณีของกรมสุขาภิบาล ซึ่งยังตอนนั้นยังไม่ได้เปิดให้บริการ ดังนั้นจึงใช้ชื่อโรงพยาบาลว่า โรงพยาบาลกรมพลตระเวน เปิดให้บริการแก่พลตระเวนและผู้ป่วยจากคดีต่าง ๆ ในวันที่ 7 กรกฎาคม พ.ศ. 2443 แต่เมื่อเปิดก็มีพลเรือนมารับการรักษาอีกด้วย ปัจจุบัน โรงพยาบาลกลางมีอายุครบ 121 ปี เป็นสถานที่ให้บริการบำบัดรักษาผู้ป่วย สร้างเสริมสุขภาพอนามัย และป้องกันโรค ตลอดจนส่งเสริม สนับสนุน ค้นคว้าวิจัยทางการแพทย์ และปฏิบัติงานร่วมกับส่วนราชการอื่นที่เกี่ยวข้อง หรือได้รับมอบหมาย โดยได้มีการปรับปรุงพัฒนาการบริการให้ทันสมัย โดยเน้นบริการที่ดีเลิศ (Bast Service) ตลอดจนปรับปรุงฟื้นฟูสภาพแวดล้อม และบรรยากาศทั้งภายในอาคาร และรอบโรงพยาบาลให้ดีขึ้นเพื่อคุณภาพชีวิตที่ดีแก่ผู้รับบริการ ตลอดจนตอบสนองนโยบายของรัฐ ในการให้บริการด้านการแพทย์ และสาธารณสุขแก่ประชาชนอย่างทั่วถึง และมีประสิทธิภาพโดยการสร้างอาคารอเนกประสงค์ 20 ชั้น เพื่อทดแทนอาคารเก่าด้วยเงินงบประมาณ 780 ล้านบาท โดยได้รับพระราชชื่ออาคารแห่งนี้ว่า "อาคารอนุสรณ์ 100 ปี"
ศูนย์แพทยศาสตรศึกษาชั้นคลินิก
ตามที่สำนักการแพทย์ กรุงเทพมหานคร ได้ลงนามความร่วมมือร่วมกับสำนักวิชาแพทยศาสตร์ มหาวิทยาลัยแม่ฟ้าหลวง ในการร่วมผลิตแพทย์เพื่อแก้ไขปัญหาการขาดแคลนแพทย์ของประเทศไทย เมื่อวันที่ 13 มิถุนายน พ.ศ. 2555 และได้กำหนดให้โรงพยาบาลกลาง เป็นสถาบันร่วมผลิตแพทย์ทำหน้าที่จัดการเรียนการสอนนักศึกษาแพทย์ในชั้นคลินิกเครือข่ายความร่วมมือกับสำนักวิชาแพทยศาสตร์ มหาวิทยาลัยแม่ฟ้าหลวง
หลักสูตรการศึกษา
ปัจจุบัน ศูนย์แพทยศาสตรศึกษาชั้นคลินิก โรงพยาบาลกลาง จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิต ของสำนักวิชาแพทยศาสตร์ มหาวิทยาลัยแม่ฟ้าหลวง ใน 1 หลักสูตร คือ
ระยะเวลาในการศึกษา
ใช้ระยะเวลาในการศึกษาตลอดหลักสูตรรวม 6 ปี ดังนี้
เส้นเมริเดียนที่ 23 องศาตะวันออก
เส้นเมริเดียนที่ 23 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 157 องศาตะวันตก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 23 องศาตะวันออกลากผ่านพื้นที่ดังนี้:
หนอนมรณะมองโกเลีย
หนอนมรณะมองโกเลีย (Mongolian Death Worm) คือ สัตว์ประหลาดที่เชื่อว่ารูปร่างคล้ายหนอนหรือไส้เดือนขนาดใหญ่ อาศัยในทะเลทรายโกบี ในมองโกเลีย
ที่มา
หนอนมรณะมองโกเลีย เป็นสัตว์ที่อยู่ในความเชื่อของชาวมองโกล มีชื่อในภาษามองโกลว่า олгой-хорхой (ทับศัพท์: olgoi-khorkhoi) คำว่า olgoi หมายถึง ลำไส้ใหญ่ และ khorkhoi หมายถึง หนอน เนื่องจากชาวมองโกลเชื่อว่ามันจะอยู่ในลำไส้ใหญ่ของวัวและแพะ
หนอนมรณะมองโกเลีย เป็นที่รู้จักครั้งแรกของชาวตะวันตก เมื่อปี ค.ศ. 1926 เมื่อนักสำรวจและนักบรรพชีวินวิทยาชาวอเมริกันชื่อ รอย แชพแมน แอนดรูว์ เขียนไว้ในหนังสือของเขาที่ชื่อ On the Trail of Ancient Man บอกถึงหนอนมรณะมองโกเลียนี้ตามที่เขาได้ยินมาจากชนพื้นเมือง
ลักษณะและพฤติกรรม
ลักษณะของหนอนมรณะโกเลีย กล่าวคือ มีความยาวประมาณ 2–5 ฟุต หรือยาวและใหญ่ได้มากกว่านั้น มีลำตัวสีแดงคล้ายเลือด ลำตัวคล้ายไส้กรอกและเป็นปล้อง ๆ มองเห็นชัดเจน แทบแยกไม่ออกระหว่างส่วนหัวและหาง เป็นสัตว์ดุร้ายกินสัตว์อื่นด้วยการโจมตีเป็นอาหาร  โดยการพ่นกรดกำมะถันสีเหลืองใส่เหยื่อ รวมถึงมนุษย์ได้  อีกทั้งยังเล่ากันอีกว่า มันสามารถปล่อยกระแสไฟฟ้าเพื่อสังหารเหยื่อคล้ายปลาไหลไฟฟ้าที่พบในลุ่มแม่น้ำอเมซอนในอเมริกาใต้ได้อีกด้วย
มีเรื่องเล่ามากมายเกี่ยวกับหนอนมรณะมองโกเลียของชนพื้นเมืองที่อาศัยอยู่ในทะเลทรายโกบี เช่น มีชายผู้หนึ่งที่เคยเป็นล่ามให้กับกองทหารรัสเซีย ครั้งหนึ่งเคยนั่งรถไปกับทหารคนหนึ่ง ทันใดนั้นก็พบกับวัตถุประหลาดบางอย่างสีเงิน ทหารคนนั้นก็หยุดรถและเดินเข้าไปใกล้ เขาตะโกนว่ามันอันตราย แต่ทหารคนนั้นไม่ฟังและได้ราดน้ำมันลงใส่สิ่งนั้น ทันใดนั้นมันก็ระเบิดออก, หญิงชราผู้หนึ่งเล่าว่าเธอเคยเห็นมันในระยะไกล ๆ ในสมัยที่เธอยังเป็นเด็ก, มีเรื่องเล่ากันว่าขณะที่มีฝูงอูฐเดินข้ามทะเลทราย อูฐตัวหนึ่งได้เดินเหยียบหนอนมรณะมองโกเลียเข้า มันก็ระเบิดตัวออกพร้อมกับพ่นสารเคมีบางอย่างใส่ ทำให้ขาของอูฐเป็นรอยแผลไหม้, หรือชายเร่รอนกลุ่มหนึ่งขณะเดินข้ามทะเลทราย ชายคนหนึ่งในกลุ่มก็เจอกับหนอนมรณะมองโกเลีย เมื่อเดินเข้าไปใกล้ มันก็ปล่อยกระแสไฟฟ้าเข้าใส่จนชายคนนั้นเสียชีวิตทันที และเมื่อคนอื่น ๆ วิ่งเข้าไปช่วยก็เจอแบบเดียวกัน จนเสียชีวิตทั้งหมดและมีผู้เหลือรอดชีวิตมาได้เพียงคนเดียวเท่านั้น
หรือชายผู้หนึ่งที่อ้างว่าเมื่อตนเองอายุได้ 12 ขวบ ขณะที่ต้อนฝูงแกะอยู่ ทันใดนั้นแกะตัวหนึ่งก็เกิดอาการหวาดกลัวเมื่อเจอกับหนอนมรณะมองโกเลีย เขาได้เข้าใกล้มันอย่างกลัว ๆ กล้า ๆ และใช้ไม้เขี่ยดู ปรากฏว่ามันยกส่วนหัวขึ้นใส่ทันที เขาตกใจและวิ่งหนีไป ชายคนนี้อ้างว่า เขาเห็นมันมีอวัยวะเหมือนตาเล็ก ๆ อยู่ด้านข้างด้วย แต่กลับไม่เห็นอะไรที่จะมองออกว่าเป็นส่วนปาก นับว่าเป็นรูปลักษณะของหนอนมรณะมองโกเลียที่แตกต่างออกไปจากที่เล่า ๆ กัน
และยังมีความเชื่อว่า หนอนมรณะมองโกเลียชอบกินพืชทะเลทรายมีพิษชนิดหนึ่งที่เรียกว่า มาโย
การค้นหาความจริง
ในเรื่องนี้ นักวิทยาศาสตร์ส่วนใหญ่ไม่เชื่อว่า มันจะมีอยู่จริง เพราะทะเลทรายโกบีเป็นทะเลทรายที่ทุรกันดารมาก ซึ่งแทบจะเป็นไปไม่ได้เลยที่จะมีสิ่งมีชีวิตขนาดใหญ่เช่นนั้นอาศัยอยู่ได้ ถึงอย่างไรก็ตาม มีผู้ได้ทำการศึกษาและค้นหาหนอนมรณะมองโกเลียนี้อย่างจริงจัง ชื่อ อีวาน แมคเคเรล ที่ให้สัมภาษณ์กับนิตยสาร Fate Magazine เมื่อเดือนมิถุนายน ค.ศ. 1991 ว่า พวกมันเหมือนไส้กรอก ที่ยาวประมาณ 50 เซนติเมตร ลำตัวอ้วนเท่าแขนของผู้ชาย พวกมันอาศัยอยู่ในลำไส้ของพวกวัวควาย พวกมันมีหางสั้น และเป็นการยากที่จะบอกว่าส่วนไหนเป็นหัว หรือหางเนื่องจากพวกมันไม่มีตา หรือรูจมูก และปาก พวกมันมีสีแดงคล้ำ คล้ายเลือด พวกมันเคลื่อนที่โดยการคลาน หรือบางครั้งก็บิดไปทางด้านข้าง ก่อนที่จะฝังตัวเข้าไปในเหยื่อ พวกมันจะอาศัยอยู่ในทราย และจะโผล่ขึ้นมาในช่วงที่มีฝนตกเท่านั้น
ต่อมาหนอนมรณะมองโกเลียเป็นที่รู้จักเพิ่มขึ้นอีก เมื่อ คาร์ล ชูเกอร์ ซึ่งเป็นนักสัตววิทยาชาวอังกฤษที่สนใจค้นคว้าด้านสัตว์ประหลาดโดยเฉพาะ นำเรื่องของมันดังมาเปิดเผย จนเป็นที่กล่าวขานกัน เมื่อมีการตีพิมพ์ลงในหนังสือที่มีชือว่า The Unexplained ในปี ค.ศ. 1996
เป็นไปได้ว่า สิ่งที่ทำให้เข้าใจผิดว่าเป็นหนอนมรณะมองโกเลีย คือ งูโบอาทรายตาร์ตัน (Eryx tataricus) ที่เป็นงูขนาดใหญ่ไม่มีพิษจำพวกโบอาที่อาศัยอยู่ในทะเลทรายโกบี และการที่เล่ากันว่ามันมีสีแดง เป็นไปได้ว่าเป็นการทำตัวเพื่อให้กลมกลืนกับสภาพแวดล้อม ที่สัตว์ที่อาศัยในทะเลทรายโกบีส่วนใหญ่จะมีลำตัวสีแดง
ในวัฒนธรรมร่วมสมัย
หนอนมรณะมองโกเลีย หรือ สัตว์ประหลาดที่มีลักษณะใกล้เคียงกันนี้ ได้ถูกอ้างอิงในวัฒนธรรมร่วมสมัยหลายอย่าง เช่น หนอนทรายในนวนิยายและภาพยนตร์เรื่อง Dune ของแฟรงค์ เฮอร์เบิร์ต, สัตว์ประหลาดในภาพยนตร์ฮอลลีวู้ดเรื่อง Tremors ซึ่งออกฉายในปี ค.ศ. 1990 นำแสดงโดย เควิน เบคอน ภาพยนตร์ประสบความสำเร็จเป็นอย่างมาก จนกระทั่งได้มีการสร้างภาคต่อออกมาด้วยกันรวมทั้งหมดเป็น 4 ภาค ก็มีลักษณะคล้ายหนอนมรณะมองโกเลียนี้
หรือในการ์ตูนญี่ปุ่นเรื่อง เซนต์เซย่า ก็มีตัวละครตัวหนึ่งที่ชื่อ เวิร์ม ไรมี่ ซึ่งปรากฏตัวในภาคเจ้านรกฮาเดส ก็สวมใส่ชุดเซอร์ฟลีซรูป เวิร์ม ที่มีรูปร่างเป็นหนอนขนาดใหญ่ ตากลมโต มีปากกว้างและฟันเขี้ยวที่แหลมคม และมีพฤติกรรมมุดดินเพื่อโจมตีอีกด้วย
ในสารคดีของดิสคัฟเวอรี่ แชนนอล ในชุด Lost Tapes (นำมาออกอากาศในประเทศไทยช่วงกลางปี พ.ศ. 2552) ซึ่งเป็นสารคดีเกี่ยวเรื่องราวของสัตว์ประหลาดที่โจมตีใส่มนุษย์ชนิดต่าง ๆ ก็มีเรื่องของหนอนมรณะมองโกเลียด้วย ในชื่อเรื่องว่า Death Worm
และเป็นภาพยนตร์สำหรับฉายทางโทรทัศน์ ในปี ค.ศ. 2010 ในชื่อ Mongolian Death Worm ด้วย
สัตว์ประหลาดชนิดใกล้เคียง
ที่ทวีปอเมริกาใต้ ในประเทศโบลิเวีย ก็มีเรื่องราวของสัตว์ประหลาดที่มีลักษณะคล้ายหนอนมรณะมองโกเลียนี้ มีชื่อเรียกว่า Minhocão ซึ่งเป็นภาษาโปรตุเกสแปลว่า ไส้เดือนดินยักษ์
ทรงกลมบล็อค
ใน กลศาสตร์ควอนตัม และ การคำนวณเชิงควอนตัม ทรงกลมบล็อค (Bloch sphere) ตั้งชื่อตามนักฟิสิกส์ชาวสวิส เฟลิกซ์ บล็อค (Felix Bloch) เป็นรูปแบบการแสดงเชิงเรขาคณิตของปริภูมิสถานะบริสุทธิ์ของระบบควอนตัมระดับพลังงานสองขั้น (คิวบิต qubit) บนทรงกลมหนึ่งหน่วย
กลศาสตร์ควอนตัมมีโครงสร้างทางคณิตศาสตร์อยู่ในปริภูมิฮิลเบิร์ต (Hilbert space) หรือ ปริภูมิฮิลเบิร์ตแบบโปรเจคทีฟ (Projective Hilbert space) โดยสถานะบริสุทธิ์ของระบบควอนตัมมีลักษณะที่สอดคล้องกับปริภูมิย่อย 1 มิติของปริภูมิฮิลเบิร์ตที่สอดคล้องกัน
สถานะบริสุทธิ์ใด ๆ ของคิวบิตสามารถแสดงได้โดยการซ้อนทับของ |0\rangle และ |1\rangle ดังนี้
ถ้า
(θ, φ)
ในสมการนี้ถูกมองว่าเป็นพิกัดเชิงขั้วของจุดบนทรงกลมบล็อค สามารถแสดงได้ดังรูปด้านขวา
ด้วยเหตุผลทางประวัติศาสตร์ทรงกลมบล็อคที่ใช้ในทางทัศนศาสตร์เพื่อแสดงสถานะของโพลาไรเซชันจะถูกเรียกว่าทรงกลมปวงกาเร
คำนิยาม
เมื่อพิจารณาจากฐานที่ตั้งฉากกัน สถานะบริสุทธิ์ใด ๆ ในระบบสองสถานะ สามารถแสดงด้วยการวางซ้อนเวกเตอร์ฐาน |0 \rangle, |1 \rangle (ผลรวมของค่าสัมประสิทธิ์เชิงซ้อน) เวกเตอร์พื้นฐาน |0 \rangle, |1 \rangle สำหรับค่าสัมประสิทธิ์ของเฟสมีความสำคัญทางกายภาพสำหรับความแตกต่างเท่านั้น ด้วยเหตุนี้ |0 \rangle จึงให้สัมประสิทธิ์เป็นจำนวนจริงที่ไม่เป็นลบ
นอกจากนี้จากเงื่อนไขการทำให้เป็นบรรทัดฐาน ได้ว่า
จากที่กล่าวมา สามารถเขียนเป็น
ในที่นี้ ,
เมื่อ เป็น |0 \rangle, |1 \rangle แล้ว \phi สามารถเป็นค่าใดก็ได้ แต่เป็นจุดเดียวกันบนทรงกลมบล็อค และการแสดงด้วยทรงกลมบล็อคจะเหมือนกันเสมอ
พระราชวรวงศ์เธอ พระองค์เจ้าสุนทรีนาฏ
พระราชวรวงศ์เธอ พระองค์เจ้าสุนทรีนาฏ (27 เมษายน พ.ศ. 2423 – 10 ตุลาคม พ.ศ. 2513) เป็นพระราชธิดาในกรมพระราชวังบวรวิไชยชาญ ประสูติแต่จอมมารดาสุ่นเล็ก
เมื่อประสูติทรงดำรงพระอิสริยยศที่ พระบวรวงศ์เธอ พระองค์เจ้าสุนทรีนาฏ ขณะพระชันษา 4 ปีเศษ พระราชบิดาเสด็จทิวงคต ปีถัดมา พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ สถาปนา สมเด็จพระเจ้าลูกยาเธอ เจ้าฟ้ามหาวชิรุณหิศ ขึ้นเป็นสมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร ซึ่งเป็นพระองค์แรกที่ทรงดำรงตำแหน่ง "สยามมกุฎราชกุมาร" ทำให้ตำแหน่ง "กรมพระราชวังบวรสถานมงคล" ถูกยกเลิกตั้งแต่นั้นมา
ต่อมาเมื่อปี พ.ศ. 2454 ชณะพระชันษา 30 ปีเศษ พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ ให้เปลี่ยนคำนำพระนามจาก พระบวรวงศ์เธอ เป็น พระราชวรวงศ์เธอ
จากการยกเลิกตำแหน่งวังหน้า ส่งผลให้อำนาจและความเป็นอยู่ของเจ้านายวังหน้าร่วงโรย เจ้านายฝ่ายในหลายพระองค์ดำรงพระองค์อย่างอัตคัต พระองค์เจ้าสุนทรีนาฏเองก็ไม่มีรายได้เพียงพอ พระองค์ทรงเคยทำหนังสือกราบบังคมทูลขอพระราชทานเงินเพื่อทรงใช้หนี้เก่าจำนวน 10,000 บาท แต่กระทรวงวังเบิกจ่ายให้ 5,560 บาท ต่อมาทรงกู้ยืมเงินจากแสง แสงชูคำ จำนวน 350 บาท จนเกิดคดีความขึ้น
พระราชวรวงศ์เธอ พระองค์เจ้าสุนทรีนาฏ เป็นเจ้านายชั้น "พระราชวรวงศ์เธอ" ที่มีพระชนม์อยู่เป็นพระองค์สุดท้าย ก่อนสิ้นพระชนม์เมื่อวันที่ 10 ตุลาคม พ.ศ. 2513 สิริพระชันษา 90 ปี
ต่อมาเมื่อวันที่ 14 มกราคม พ.ศ. 2514 เวลา 17.00 น. ทรงพระกรุณาโปรดเกล้าฯ ให้พระวรวงศ์เธอ กรมหมื่นพิทยลาภพฤฒิยากร ประธานองคมนตรี เสด็จแทนพระองค์ไปในการพระราชทานเพลิงพระศพ พระราชวรวงศ์เธอ พระองค์เจ้าสุนทรีนาฏ ในกรมพระราชวังบวรวิไชยชาญ ณ เมรุหลวงหน้าพลับพลาอิศริยาภรณ์ วัดเทพศิรินทราวาส
กฎหมายมหาชน
กฎหมายมหาชน (public law) คือ กฎหมายที่ว่าด้วยความสัมพันธ์ระหว่างปัจเจกบุคคลกับรัฐ หรือความสัมพันธ์ระหว่างปัจเจกบุคคลด้วยกันเองซึ่งเกี่ยวพันโดยตรงถึงสังคม อาจแบ่งเป็นกฎหมายอาญา กฎหมายปกครอง กฎหมายภาษี กฎหมายอาญา และกฎหมายวิธีพิจารณาคดี ส่วนกฎหมายที่ว่าเฉพาะด้วยความสัมพันธ์ระหว่างปัจเจกบุคคลด้วยกันนั้นเรียก กฎหมายเอกชน
กฎหมายมหาชนนั้นว่าด้วยความสัมพันธ์ที่ไม่สมดุลและไม่เท่าเทียมกัน กล่าวคือ ฝ่ายหนึ่งมีสถานะสูงกว่าอีกฝ่ายหนึ่ง เช่น รัฐที่มีอำนาจกำหนดเกี่ยวกับสิทธิของปัจเจกบุคคล แต่ด้วยผลของหลักนิติธรรม การกำหนดดังกล่าวจะต้องเป็นไปภายในขอบเขตของกฎหมาย (secundum et intra legem) และรัฐจะต้องเคารพกฎหมาย ราษฎรที่ไม่พอใจคำวินิจฉัยของเจ้าหน้าที่ทางปกครองก็อาจร้องขอต่อศาลให้ทบทวนคำวินิจฉัยดังกล่าว
ศรีอโยธยา
ศรีอโยธยา ภาพยนตร์ซีรีส์อิงประวัติศาสตร์ ออกอากาศทางทรูวิชั่นส์ และ ทรูโฟร์ยู สร้างเพื่อเฉลิมพระเกียรติพระบาทสมเด็จพระปรมินทรมหาภูมิพลอดุลยเดช เนื่องในวันคล้ายวันพระบรมราชสมภพครบ 90 พรรษา 5 ธันวาคม พ.ศ. 2560 และเพื่อเทิดพระเกียรติสมเด็จพระบูรพมหากษัตริยาธิราชเจ้าแห่งแผ่นดินสยาม กำกับภาพยนตร์ซีรีส์โดยหม่อมหลวงพันธุ์เทวนพ เทวกุล ออกอากาศทุกวันจันทร์-อังคาร เวลา 20.30 – 22.00 น. เริ่มออกอากาศตอนแรกวันที่ 5 ธันวาคม พ.ศ. 2560 และออกอากาศตอนสุดท้ายในภาค 1 วันที่ 19 กุมภาพันธ์ พ.ศ. 2561 โดยได้เปิดกล้องถ่ายทำภาค 2 เมื่อวันพุธที่ 18 เมษายน พ.ศ. 2561 และออกอากาศตอนแรกของภาค 2 เมื่อวันที่ 18 พฤศจิกายน พ.ศ. 2562
สำหรับในภาค 2 ได้มีการเปลี่ยนตัวนักแสดงในบท สมเด็จพระเจ้าตากสินมหาราชจาก ศรราม เทพพิทักษ์ ซึ่งรับบทในช่วงวัยหนุ่มมาเป็น พันเอกวันชนะ สวัสดี
กฎหมายมหาชน
ขอบเขตของกฎหมายมหาชนกับกฎหมายเอกชนอาจทับซ้อนกันได้ในบางกรณี ทำให้มีความพยายามที่จะเสนอทฤษฎีเกี่ยวกับรากฐานของกฎหมายทั้งสองกลุ่มมาตลอด
แพดดี รอย เบตส์
เจ้าชายแพทริก "แพดดี" รอย เบตส์ องค์อธิปัตย์แห่งซีแลนด์ (29 สิงหาคม พ.ศ. 2464 – 9 ตุลาคม พ.ศ. 2555) หรือที่รู้จักกันในนาม เจ้าชายรอยแห่งซีแลนด์ เป็นนักจัดรายการวิทยุ โจรสลัด และนักชาตินิยมชาวอังกฤษ ผู้ก่อตั้งซีแลนด์ ประเทศจำลอง
ชีวิตในวัยเด็ก
รอย เบตส์ ประสูติที่ อีลิง ในปี 1921 พระองค์เข้ารับราชการใน กองทัพอังกฤษ ขึ้นสู่ยศ พันตรี และได้รับบาดเจ็บหลายครั้ง พระองค์เคยรับใช้ใน ยุทธการที่มอนเตกาสซิโนในการรณรงค์ของอิตาลี และเคยร่วมกับกองทัพที่แปดในแอฟริกาเหนือ จากนั้นพระองค์ก็กลายเป็นชาวประมง
วิทยุเอสเซ็กซ์
จากนั้นพระองค์ก็ย้ายไปออกอากาศทาง วิทยุโจรสลัด ในปี พ.ศ. 2508 พระองค์ได้ขับไล่เจ้าหน้าที่ Radio City ของสถานีวิทยุโจรสลัดที่ยึด หอคอย น็อก จอห์น ทาวเวอร์ ซึ่งเป็น ป้อมปราการทางทะเล เมานเซลล์ (ฐานป้องกันกองทัพเรืออังกฤษใน สงครามโลกครั้งที่สอง )
การใช้ยุทโธปกรณ์ทางทหารที่เหลืออยู่บนชานชาลา รอย เบตส์ ใช้สัญญาณวิทยุของ กองทัพอากาศสหรัฐ เก่าเพื่อออกอากาศสถานีของพระองค์ จาก หอคอย น็อก จอห์น ทาวเวอร์ พระองค์เปิด Radio Essex ตั้งแต่ปี พ.ศ. 2508 ถึง พ.ศ. 2509 และประสบความสำเร็จในการเป็นสถานีวิทยุโจรสลัดแห่งแรกที่ให้ความบันเทิงตลอด 24 ชั่วโมง
สถานีถูกเปลี่ยนชื่อในเดือนตุลาคม พ.ศ. 2509 เป็น สถานีเพลงที่ดีกว่าของสหราชอาณาจักร (BBMS) หลังจากที่พระองค์ถูกตัดสินว่ามีความผิดตามมาตรา 1 ของ พระราชบัญญัติโทรเลขไร้สาย พ.ศ. 2492 พระองค์ถูกปรับ 100 ปอนด์ เนื่องจากการออกอากาศที่ผิดกฎหมายอย่างต่อเนื่องของพระองค์ เนื่องจากเงินทุนไม่เพียงพอ BBMS จึงออกอากาศใน วันคริสต์มาส ในปี 2509
การสถาปนาซีแลนด์
เมื่อวันที่ 14 สิงหาคม พ.ศ. 2510 พระราชบัญญัความผิดในการกระจายเสียงทางทะเล พ.ศ. 2510 มีใช้ผลบังคับ ซึ่งห้ามไม่ให้ออกอากาศจากโครงสร้างทางทะเลบางอย่าง ได้แก่ แพลตฟอร์มเช่น Bates's 19 วันต่อมา เมื่อวันที่ 2 กันยายน พ.ศ. 2510 พระองค์ได้ประกาศอิสรภาพของหอคอยเป็น ซีแลนด์
โรแนน โอราฮิลลี จากสถานีวิทยุโจรสลัดอีกแห่งหนึ่ง วิทยุแคโรไลน์ พร้อมด้วยชายกลุ่มเล็ก ๆ พยายามบุกพื้นที่ที่ รอย เบตส์ อ้างสิทธิ์ รอย เบสต์ และบริษัท ใช้ระเบิดขวดและปืนเพื่อขัดขวางการรุกรานของโอราฮิลลี จากความขัดแย้ง ราชนาวี ในเขต หอคอย Roughs ไมเคิล เบตส์ ลูกชายของ รอย เบตส์ ได้ส่งคำเตือน เมื่อพวกเขาพยายามเข้าไปในพื้นที่ที่ รอย เบตส์ อ้างว่าเป็นน่านน้ำของ ซีแลนด์
พระองค์และลูกชายถูกจับและถูกตั้งข้อหาใน ศาลอังกฤษ ด้วยข้อหาเรื่องอาวุธ ศาลยกคำร้องดังกล่าว โดยอ้างว่าศาลอังกฤษไม่มีเขตอำนาจเหนือกิจการระหว่างประเทศ เนื่องจาก หอคอย Roughs อยู่เหนือน่านน้ำของสหราชอาณาจักร
รอย เบตส์ ถือว่าสิ่งนี้เป็นการยอมรับ โดยพฤตินัย ของซีแลนด์ และเจ็ดปีต่อมาได้ออกรัฐธรรมนูญ ธงชาติ และเพลงชาติสำหรับ ซีแลนด์
สะพานทั้งเจ็ดแห่งเมืองเคอนิชส์แบร์ค
คำตอบของออยเลอร์
ในการพิสูจน์นั้น ออยเลอร์ได้แปลงปัญหานี้ให้อยู่ในรูปทฤษฎีกราฟ โดยแทนที่ดินด้วยจุด ที่เรียกว่า จุดยอด (vertex) และแทนสะพานด้วยเส้น ที่เรียกว่า เส้นเชื่อม (edge)
<SPAN STYLE="font-size: 300%;"> → → </SPAN>
ทฤษฎีกราฟเป็นสาขาหนึ่งของทอพอโลยี ซึ่งจะไม่สนใจรูปร่างของกราฟว่าเป็นอย่างไร นั่นคือเส้นที่เชื่อมระหว่างจุดยอดต่างๆจะเป็นเส้นตรงหรือเส้นโค้งก็ได้ แต่มันยังคงต้องเชื่อมจุดยอดนั้นอยู่ไม่เปลี่ยนแปลง
ออยเลอร์ได้แสดงให้เห็นว่า เราจะเดินผ่านเส้นเชื่อมทุกเส้นในกราฟเพียงครั้งเดียวและกลับมาที่จุดเริ่มต้นได้ ก็ต่อเมื่อ กราฟนั้นไม่มีจุดยอดที่มีจำนวนเส้นเชื่อมมาเชื่อมจุดยอดนั้นเป็นจำนวนคี่ ซึ่งแนวเดินนี้จะเรียกว่า วงจรออยเลอร์ (Eulerian circuit) ดังนั้น กราฟของสะพานทั้งเจ็ดจึงไม่มีทางทำได้
แต่ถ้าเราไม่สนใจว่าต้องเดินกลับมาที่จุดเริ่มต้น เราจะหาแนวเดินนั้นได้ ก็ต่อเมื่อ กราฟนั้นไม่มีจุดยอดที่มีจำนวนเส้นเชื่อมมาเชื่อมจุดยอดนั้นเป็นจำนวนคี่ หรือกราฟนั้นอาจมีจุดยอดดังกล่าวอยู่ 2 จุด ซึ่งแนวเดินนี้จะเรียกว่า รอยเดินออยเลอร์ (Eulerian trail) ดังนั้น กราฟของสะพานทั้งเจ็ดจึงทำไม่ได้เช่นเดียวกัน
ความสำคัญในประวัติศาสตร์ของคณิตศาสตร์
ในประวัติศาสตร์ของคณิตศาสตร์ ปัญหานี้เป็นปัญหาแรกในทฤษฎีกราฟ และทฤษฎีกราฟนั้นเป็นส่วนหนึ่งของทอพอโลยี ซึ่งเป็นปัญหาแรกในทอพอโลยีด้วย
สะพานที่ 8 ของเจ้าชายสีน้ำเงิน
เจ้าชายน้ำเงิน ได้วางแผนสร้างสะพานขึ้นมาสะพานหนึ่ง เพื่อให้เขาสามารถเริ่มเดินจากปราสาทสีน้ำเงินในตอนหัวค่ำโดยผ่านแต่ละสะพานหนึ่งครั้ง และไปจบที่เกาะกลางเพื่อดื่มเบียร์ฉลองชัยชนะ แน่นอนว่าเขาไม่ต้องการให้เจ้าชายสีแดงใช้สะพานนี้เพื่อจุดประสงค์เดียวกันกับเขา เจ้าชายน้ำเงินจะสร้างสะพานที่ 8 ที่ไหนดี?
สะพานที่ 9 ของเจ้าชายสีแดง
เจ้าชายแดงต้องการล้างแค้นเจ้าชายสีน้ำเงิน โดยการสร้างสะพานหนึ่งสะพานที่จะทำให้เขาเดินผ่านมันได้ทั้งหมดโดยไปจบที่เกาะกลาง และนอกจากนั้นเขายังต้องการกันไม่ให้เจ้าชายน้ำเงินทำได้อย่างที่เขาต้องการตอนสร้างสะพานที่ 8 เจ้าชายแดงจะสร้างสะพานที่ 9 ที่ไหนดี?
สะพานที่ 10 ของบาทหลวง
บาทหลวงอนาถใจกับความเหลวไหลของเจ้าชายทั้งสอง จึงต้องการสร้างสะพานที่ 10 เพื่อให้เจ้าชายทั้งสองกลับบ้านนอนแทนที่จะมาดื่มเหล้าเมามาย บาทหลวงจะสร้างสะพานที่ 10 ที่ไหนดี?
สะพานที่ 8 ของเจ้าชายน้ำเงิน
สร้างที่เกาะศาสนาเชื่อมกับปราสาทแดง..
สะพานที่ 9 ของเจ้าชายแดง
สร้างระหว่างสองปราสาท
สะพานที่ 10 ของบาทหลวง
สร้างระหว่างเกาะกลางกับปราสาทแดง
มุเตะกินะฮาร์ต/สแตนด์บายยู
มุเตะกินะฮาร์ต/สแตนด์บายยู (無敵なハート/STAND BY YOU) เป็นซิงเกิลลำดับที่ 40 (ซิงเกิลลำดับที่ 42 จากทั้งหมด) ของ ไม คุรากิ ออกจำหน่ายวันที่ 27 สิงหาคม  พ.ศ. 2557
ข้อมูลเพลง
ซิงเกิลนี้เป็นซีดีซิงเกิลครั้งแรกในรอบ 1 ปีครึ่งหลังจาก ทรายอะเกน ในปี 2013 และครึ่งปีหลัง เวคมีอัป เป็นซิงเกิลฉลองครบรอบ 15 ปีในวงการเพลงของเธอ ซิงเกิลนี้มีปกทั้งหมด 4 แบบ คือ Limited A, Limited B, Regular, FC&Musing และเป็นครั้งแรกที่มีปก Limited 2 แบบ ปก Limited Edition A และ Regular Edition นั้นมีไม คุรากิ ในท่าต่าง ๆ จำนวนทั้งหมด 8 ท่า ซึ่งมีทั้งที่เป็นแฟชั่น ดนตรี และกีฬา ส่วนปก Limited Edition B ถ่ายที่เมืองเสียมราฐ ประเทศกัมพูชา เมื่อตอนไปประเทศกัมพูชาในโครงการ Nanto ka shinakya! project (なんとかしなきゃ！プロジェクト) ช่วงเดือนมีนาคม
เพลง Muteki na Heart เป็น 1 ใน 3 เพลงเดโมที่เปิดโหวตเพื่อที่จะทำเพลงใหม่สำหรับบรรจุลงในอัลบั้ม request album ที่ออกจำหน่ายในพฤษภาคมสำหรับแฟนคลับเท่านั้น และได้รับคัดเลือกให้บรรจุลงในอัลบั้มนี้ ภายหลังยกเลิกการเอาเพลงนี้บรรจุลงในอัลบั้มและตัดเป็นซิงเกิลนี้แทน เพลงนี้ผู้แต่งเพลงเป็นคนเดียวกับ เพลง PUZZLE และ FUTURE KISS เพลงนี้เล่นครั้งแรกในคอนเสิร์ต (15th Anniversary Mai Kuraki Live Project 2014 BEST “一期一会” ～FUN FUN FUN☆彡～) และยังเป็นชื่อคอนเสิร์ต (15th Anniversary Mai Kuraki Live Project 2014 BEST “一期一会” ～無敵なハート～) ด้วย
เพลง STAND BY YOU เป็นเพลงที่แต่งขึ้นจากการไปกัมพูชาของเธอในช่วงเดือนมีนาคม เป็นสไตล์ medium ballad เพลงนี้เล่นในรายการ THE MUSIC DAY เมื่อวันที่ 12 กรกฎาคม นอกจากนี้ยังมีเวอร์ชันภาษาจีน โดยร้องคู่กับนักร้องชาวไต้หวัน ชื่อ Afu อีกด้วย
ซิงเกิลนี้เปิดตัวในอันดับที่ 5 บนโอริคอน ชาร์ต ด้วยยอดขาย 26,000 แผ่น เป็นซิงเกิลแรกที่ติดท็อป 5 ในรอบ 3 ปีหลังจากเซ็นมันไคโนะคิส และทำให้เธอกลายเป็นศิลปินลำดับที่ 4, ศิลปินหญิงและศิลปินเดี่ยวคนแรก ที่สามารถทำซิงเกิลติดท็อป 10 ได้ 40 ซิงเกิลตั้งแต่เดบิว ด้วย
รายชื่อเพลง
เนื้อเพลงทั้งหมดเขียนโดย ไม คุรากิ
นันทพร สว่างแจ้ง
นันทพร สว่างแจ้ง (30 เมษายน พ.ศ. 2527) ชื่อเล่น แนนซี่ เป็นอดีตศิลปินสังกัดอาร์เอสลูกครึ่งไทย-สเปน มีชื่อเสียงจากการเป็นนักร้องดูโอ้ร่วมกับธนัชชา สว่างแจ้ง ซึ่งเป็นพี่ชายในนามราฟฟี่-แนนซี่
ประวัติ
นันทพร สว่างแจ้ง มีชื่อจริงว่า แคทรียา เกิดเมื่อวันจันทร์ที่ 30 เมษายน พ.ศ. 2527 เป็นลูกครึ่งไทย–สเปน มีพี่น้อง 4 คน เป็นคนสุดท้อง เธอมีพี่ชายที่เป็นศิลปินดูโอ้คู่กับเธอในสังกัดอาร์เอส คือ ราฟฟี่-ธนัชชา สว่างแจ้ง ในนาม ราฟฟี่-แนนซี่ แนนซี่จบการศึกษามัธยมศึกษาตอนต้นโรงเรียนมาแตร์เดอีวิทยาลัย มัธยมศึกษาตอนปลาย โรงเรียนบดินทรเดชา (สิงห์ สิงหเสนี) ปริญญาตรี มหาวิทยาลัยอัสสัมชัญ บริหารธุรกิจ และปริญาโท ที่ มหาวิทยาลัยอัสสัมชัญ บริหารธุรกิจ
แนนซี่เริ่มมีความสนใจด้านการร้องเพลงตั้งแต่เด็กจนได้ไปเรียนร้องเพลงกับ มณีนุช เสมรสุต จนได้ประกวดและชนะการประกวดนักร้องยุวชนยอดเยี่ยมแห่งประเทศไทย KPN Junior Award Singing Contest ปี 2538 ประเภทเพลงไทย-สากล หลังจากนั้นไม่นานทางอาร์เอสก็เรียกไปเซนต์สัญญา และได้เป็นเป็นศิลปินดูโอคู่กับพี่ชายของเธอในขณะนั้น มีอัลบั้มคู่ 2 อัลบั้มเต็มด้วยกัน คือ "Raffy Nancy" และอัลบั้ม "Shock-Ga-Doof"
งานเพลง
แนนซี่มีผลงานอัลบั้มคู่กับ ราฟฟี่-ธนัชชา 2 อัลบั้มเต็มด้วยกันและมีอัลบั้มพิเศษเพิ่ม 2 เพลงและเปลี่ยนปกใหม่อีก 1 อัลบั้มคืออัลบั้ม "Raffy-Nancy" โปรโมทด้วยเพลง บอกกันได้ไหม (TELL ME WHY), UFO (ยูเอฟโอ) และเพลง หยุดเวลา ส่วนอัลบั้มพิเศษคืออัลบั้มที่ 2 "Raffy-Nancy" เพิ่มเพลง ภูมิใจได้รักเธอ และ เพลง แป๊บเดียว อัลบั้มที่ 3 "Shock-Ga-Doof" โปรโมทเพลง Shock-Ga-Doof , ผมเสียใจ และเพลง นายใจร้าย และอัลบั้มสุดท้ายของราฟฟี่-แนนซี่ คืออัลบั้ม "Good Day" โปรโมทเพลง อยากให้เธอเหงา
อัลบั้มพิเศษของทางอาร์เอส อัลบั้ม "The X-Venture" ในอัลบั้มนี้เป็นการรวมตัวของศิลปินค่ายอาร์เอส อาทิ โดม ปกรณ์ ลัม, ราฟฟี่-แนนซี่ , โมเม นภัสสร , เอิร์น จิระวรรณ , เจอาร์-วอย และ เจมส์ เรืองศักดิ์ อัลบั้ม "Triangel & The College Band" เป็นอัลบั้มพิเศษอัลบั้มที่2ของแนนซี่ที่มี2นักร้องสาวเสียงดีมาร่วมทำอัลบั้มนี้ด้วย คือ กรพินธุ์ พ่วงโพธิ์ และ เอิร์น จิระวรรณ เป็นอัลบั้มที่นำเอาเพลงเก่ามาขับร้องใหม่ในสไตล์ของ เอิร์น-กรพินธุ์-แนนซี่ อัลบั้มนี้โปรโมทเพลง เชื่อฉัน มาถึงอัลบั้มพิเศษชุดสุดท้ายของแนนซี่คืออัลบั้ม "What's Love" ซึ่งในอัลบั้มนี้แนนซี่ได้ร้องเพลง รักคือ...เธอ
มาถึงอัลบั้มเดี่ยวของแนนซี่ อัลบั้ม "Nancy The Angel" โปรโมทเพลง ไม่จริง...ก็หลอก และเพลง นางฟ้าใจร้าย อัลบั้มเดี่ยวชุดที่2 "Nancy Fly High" โปรโมทเพลง โปรดเถอะฟ้า มาถึงอัลบั้มสุดท้าย "NANCY & THE PIANIST" ซึ่งในอัลบั้มนี้ก็ได้ โจ้ นพดล มาร่วมเล่นเปียโนด้วย อัลบั้มนี้เปิดตัวด้วยเพลง อยากให้รู้ว่ารักเธอ
นอกจากนี้ นันทพรยังได้รับเกียรติขับร้องเพลงพระราชนิพนธ์ เพลง "Oh I say" ซึ่งบรรจุอยู่ในอัลบั้ม เพลงพระราชนิพนธ์ อีกด้วย
ชีวิตส่วนตัว
หลังหมดสัญญากับอาร์เอส เธอได้ผันตัวไปทำงานเบื้องหลังและงานประจำ
เธอสมรสกับคิม แจ-คย็อง ชายชาวเกาหลีใต้เมื่อวันที่ 27 มกราคม พ.ศ. 2561 ณ อาสนวิหารอัสสัมชัญ ปัจจุบันมีลูกสาว 1 คน ชื่อ น้องจียู (Ji Yoo Kim) (เกิดเมื่อวันพฤหัสบดีที่ 8 สิงหาคม พ.ศ. 2562 เวลา 17.05 น.)
เส้นเมริเดียนที่ 141 องศาตะวันออก
เส้นเมริเดียน 141 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรแปซิฟิก ออสตราเลเซีย มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 141 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 39 องศาตะวันตก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าทางใต้สู่ขั้วโลกใต้ โดยเส้นเมริเดียนที่ 141 องศาตะวันออกลากผ่านพื้นที่ดังนี้:
! scope="col" width="130" | พิกัด ! scope="col" | ประเทศ ดินแดน หรือพื้นน้ำ ! scope="col" | หมายเหตุ ! scope="row" style="background:#b0e0e6;" | มหาสมุทรอาร์กติก ! scope="row" | 🇷🇺 ! scope="row" style="background:#b0e0e6;" | ทะเลไซบีเรียตะวันออก ! scope="row" | 🇷🇺 ! scope="row" style="background:#b0e0e6;" | ทะเลไซบีเรียตะวันออก ! scope="row" | 🇷🇺 ! scope="row" style="background:#b0e0e6;" | ทะเลไซบีเรียตะวันออก ! scope="row" | 🇷🇺 ! scope="row" style="background:#b0e0e6;" | ทะเลลัปเตฟ ! scope="row" | 🇷🇺 ! scope="row" style="background:#b0e0e6;" | ทะเลโอค็อตสค์ ! scope="row" | 🇷🇺 ! scope="row" style="background:#b0e0e6;" | ช่องแคบทาร์ตารี ! scope="row" | 🇯🇵 ! scope="row" style="background:#b0e0e6;" | ทะเลญี่ปุ่น ! scope="row" | 🇯🇵 ! scope="row" style="background:#b0e0e6;" | มหาสมุทรแปซิฟิก ! scope="row" | 🇯🇵 ! scope="row" style="background:#b0e0e6;" | ช่องแคบสึงารุ ! scope="row" | 🇯🇵 ! scope="row" style="background:#b0e0e6;" | อ่าวมุตสึ ! scope="row" | 🇯🇵 ! scope="row" style="background:#b0e0e6;" | มหาสมุทรแปซิฟิก ! scope="row" | 🇯🇵 ! scope="row" style="background:#b0e0e6;" | มหาสมุทรแปซิฟิก ! scope="row" | เส้นแบ่งเขตแดน 🇮🇩 / 🇵🇬 ! scope="row" | 🇵🇬 ! scope="row" | 🇮🇩 ! scope="row" style="background:#b0e0e6;" | ทะเลอาราฟูรา ! scope="row" style="background:#b0e0e6;" | อ่าวคาร์เพนแทเรีย ! scope="row" | 🇦🇺 ! scope="row" style="background:#b0e0e6;" | มหาสมุทรอินเดีย ! scope="row" style="background:#b0e0e6;" | มหาสมุทรใต้ ! scope="row" | แอนตาร์กติกา
แคทลียา
แคทลียา เป็นชื่อของบุคคลเพศหญิง แคทลียา ยังเป็นชื่อของพรรณไม้
ภาษากูย
ภาษากูย (Kuy) หรือ ภาษากวย (Kuay) เป็นตระกูลภาษาออสโตรเอเชียติก กลุ่มภาษามอญ-เขมร มีผู้พูดทั้งหมด 366,675 คน พบในไทย 300,000 คน (พ.ศ. 2535) ในจังหวัดบุรีรัมย์ สุรินทร์ ศรีสะเกษ อุบลราชธานี ร้อยเอ็ด มหาสารคาม นครราชสีมา ส่วนใหญ่พูดภาษาลาว ภาษาไทยถิ่นอีสาน ภาษาไทยหรือภาษาเขมรเหนือได้ด้วย พบในกัมพูชา 15,495 คน (พ.ศ. 2532) ทางภาคตะวันออกเฉียงเหนือในจังหวัดพระวิหาร เสียมราฐ กำปงธม สตึงแตรง ส่วนใหญ่พูดภาษาเขมรได้ด้วย พบในลาว 51,180 คน (พ.ศ. 2543) ในแขวงสุวรรณเขต ส่วนใหญ่อยู่ตามริมแม่น้ำโขงในลาวภาคใต้
สำเนียง
ภาษากูย หรือ ภาษากวย มีอยู่ที่จังหวัดสุรินทร์ มีภาษาที่ใช้สนทนามี 2 สำเนียงคือ
มาสค์ไรเดอร์คาบูโตะ
มาสไรเดอร์คาบูโตะ หรือ คาเมนไรเดอร์คาบูโตะ เป็นละครชุดโทคุซัทสึทางโทรทัศน์ของซีรีส์มาสค์ไรเดอร์ ออกอากาศครั้งแรกเมื่อวันที่ 29 มกราคม ค.ศ. 2006 จนถึงวันที่ 21 มกราคม ค.ศ. 2007 ทุกวันอาทิตย์ เวลา 8.00 - 8.30 น. ออกอากาศในช่วงซูเปอร์ฮีโร่ ไทม์ มีจำนวนตอนทั้งหมด 49 ตอน
ประวัติ
มาสค์ไรเดอร์คาบูโตะ เป็นผลงานครบรอบ 35 ปีของซีรีส์ชุดมาสค์ไรเดอร์ซีรีส์ ภายใต้คอนเซปต์ สุดยอดมาสค์ไรเดอร์ (最強の仮面ライダー)
เรื่องย่อ
ในปี 1999 อุกกาบาตตกสู่โลก โดยสถานที่ที่อุกกาบาตตกลงมา คือ เมืองชิบูยะ มหานครโตเกียว สิ่งที่มาพร้อมกับอุกกาบาตนั่นคือ มนุษย์ต่างดาว องค์กร  ZECT ได้เรียกขานสิ่งเหล่านั้นว่า “  เวิร์ม ”
เวิร์มมีความสามารถที่น่าสะพรึงกลัวและมิอาจคาดเดาได้ พวกเวิร์มมีจุดมุ่งหมายที่จะเข้ามาอยู่แทนที่มนุษย์บนโลกให้หมด พวกมันจึงทำการลอกแบบมนุษย์ที่มันพบ และสังหารต้นแบบทิ้ง และทำการสวมรอยเป็นคนๆนั้นต่อไป
เมื่อองค์กร ZECT ล่วงรู้ความเคลื่อนไหวของเวิร์ม จึงคิดค้นระบบต่อต้านเวิร์ม ที่เรียกว่า “มาสค์ไรเดอร์ ซิสเต็ม” ขึ้นมา เพื่อที่ต่อกรและไล่ล่าเวิร์ม
ในขณะเดียวกัน คางามิ อาราตะ ชายหนุ่มผู้เรียบง่าย ได้พบเจอกับ เทนโด โซจิ ชายหนุ่มปริศนาผู้มาพร้อมกับคาบูโตะ เซ็กเตอร์ การปรากฏตัวขึ้นท่ามกลางการต่อสู้ของ ZECT และ เวิร์ม ของเทนโด และการก้าวย่างสู่การต่อสู้ของคางามิ ทำให้ทั้ง2 ได้พบกับปริศนาอันสุดจะหยั่งถึง ของเวิร์ม และ เบื้องหลังอันเป็นปริศนาของ ZECT ทำให้ทั้ง 2 ต้องต่อสู้เพื่อความถูกต้องและนำโลกสู่สันติสุขอีกครั้ง ก่อนที่ทุกอย่างจะสายเกินแก้
สมาชิกของ ZECT
ก็ได้กลับมาเป็นคนขายโซบะและส่งโซบะตามบ้านทุกๆหลังตามเคย
มาสค์ไรเดอร์คาบูโตะ
ร่างแปลงของเท็นโด โซจิ เป็นผู้ใช้คนแรกที่ใช้มาสค์ไรเดอร์ซิสเต็มในการแปลงร่าง มีต้นแบบมาจาก ด้วงกว่างญี่ปุ่น มีลักษณะเด่นคือ ชุดสีแดง และ คอมพาวด์อาย เป็นสีน้ำเงิน
! ชื่อร่าง !! ความสูง !! น้ำหนัก !! พลังชก !! พลังเตะ !! พลังกระโดด (ต่อคน) !! ความเร็ม (100 เมตร / เวลาปกติ) ! มาสค์ฟอร์ม ! ไรเดอร์ฟอร์ม ! ไฮเปอร์ฟอร์ม
มาสค์ไรเดอร์เดอะบี
ร่างแปลงของสมาชิกหน่วยชาโดว์ที่ใช้มาสค์ไรเดอร์ซิสเต็มในการแปลงร่าง มีต้นแบบมาจากผึ้ง และ ต่อ ชุดเกราะสีเหลืองลวดลายสีดำ
! ชื่อร่าง !! ความสูง !! น้ำหนัก !! พลังชก !! พลังเตะ !! พลังกระโดด (ต่อคน) !! ความเร็ม (100 เมตร / เวลาปกติ) ! มาสค์ฟอร์ม ! ไรเดอร์ฟอร์ม
มาสค์ไรเดอร์เดรก
ร่างแปลงของ คาซามะ ไดสุเกะ ที่ใช้มาสค์ไรเดอร์ซิสเต็มในการแปลงร่าง มีลวดลายและต้นแบบ มาจาก แมลงปอ ชุดเกราะสีฟ้า
! ชื่อร่าง !! ความสูง !! น้ำหนัก !! พลังชก !! พลังเตะ !! พลังกระโดด (ต่อคน) !! ความเร็ม (100 เมตร / เวลาปกติ) ! มาสค์ฟอร์ม ! ไรเดอร์ฟอร์ม
มาสค์ไรเดอร์ซาซอร์ด
! ชื่อร่าง !! ความสูง !! น้ำหนัก !! พลังชก !! พลังเตะ !! พลังกระโดด (ต่อคน) !! ความเร็ม (100 เมตร / เวลาปกติ) ! มาสค์ฟอร์ม ! ไรเดอร์ฟอร์ม
ฮ็อปเปอร์ไทป์
ร่างแปลงของกลุ่มพี่น้องนรก (ยากุรุมะ โช และ คาเงยามะ ชุน) ที่ใช้มาสค์ไรเดอร์ซิสเต็มในการแปลงร่าง มีต้นแบบมาจากตั๊กแตนสายพันธ์ Acrida cinerea
! ชื่อร่าง !! ความสูง !! น้ำหนัก !! พลังชก !! พลังเตะ !! พลังกระโดด (ต่อคน) !! ความเร็ม (100 เมตร / เวลาปกติ) ! มาสค์ไรเดอร์คิ๊กฮ็อปเปอร์ และ มาสค์ไรเดอร์พันช์ฮ็อปเปอร์
มาสค์ไรเดอร์พันช์ฮ็อปเปอร์
ร่างแปลงของคาเงยามะ ชุน สีหลักของชุดคือสีน้ำตาลบรอนซ์ ดวงตาสีเทา เน้นการโจมตีด้วยการชกต่อยเป็นหลัก
มาสค์ไรเดอร์ดาร์คคาบูโตะ
ร่างแปลงของเท็นโด โซจิ ร่างเลียนแบบ ที่ใช้มาสค์ไรเดอร์ซิสเต็มในการแปลงร่าง มีต้นแบบมาจาก ด้วงกว่างญี่ปุ่น มีลักษณะและรูปแบบคล้ายคลึงกับมาสค์ไรเดอร์คาบูโตะ เพียงแต่มีลวดลายและสีที่แตกต่างจากต้นแบบ โดยสีของลำตัวใช้สีดำเป็นสีพื้นฐาน ส่วนสีแดงเข้มเป็นสีรองและดวงตาเป็นสีเหลือง
! ชื่อร่าง !! ความสูง !! น้ำหนัก !! พลังชก !! พลังเตะ !! พลังกระโดด (ต่อคน) !! ความเร็ม (100 เมตร / เวลาปกติ) ! มาสค์ฟอร์ม ! ไรเดอร์ฟอร์ม
ZECT ทรูเปอร์
ZECT ทรูเปอร์ คือทหารระดับล่างของหน่วย ZECT ทำหน้าที่ในการปราบเวิร์ม และผู้ต่อต้านองค์กร ZECT ลักษณะชุด เป็นชุดสีดำ ไม่มีแถบเส้น เป็นทหารทั่วไปของ ZECT มีหน้าที่ปราบปรามเวิร์ม ทักษะการโจมตีค่อนข้างต่ำทำให้โดยเวิร์มกำจัดอยู่บ่อยครั้ง
เวิร์ม
เวิร์ม เป็นสิ่งมีชีวิตที่มาพร้อมกับอุตกาบาตที่ตกที่ชิบุย่า เวิร์มจะทำการก็อปปี้ร่างของมนุษย์ ภายหลังจากการสังหารมนุษย์ที่เป็นต้นแบบในการลอกเลียน แล้วนิสัยของร่างที่คัดลอกเข้ามาแทนที่คนๆนั้น ทั้งทางด้านพฤติกรรม นิสัย รวมไปถึงดูดความทรงจำของมนุษย์ผู้นั้น เมื่อคัดลอกเสร็จจะสามารถรู้ถึงความทรงจำนิสัยบุคลิกของคนมาด้วยอีกทั้งพัฒนาให้เหนือกว่าได้อีก โดยเวิร์มสามารถแยกกันออกว่าใครเป็นมนุษย์หรือเวิร์มเพียงแค่การสัมผัสเท่านั้น ลักษณะเด่นคือเมื่อปลอมตัวเป็นมนุษย์จะพกเครื่องประดับเป็นหินสีเขียวที่มีส่วนประกอบของอุกาบาตที่ตกที่ชิบุย่า
ประเภทของเวิร์ม
เวิร์มและเนทีฟระดับสูง เนทีฟ
การออกอากาศ
มาสค์ไรเดอร์คาบูโตะ ออกอากาศทุกวันอาทิตย์ เวลา 8.00 - 8.30 น. ทางสถานีโทรทัศน์ทีวีอาซาฮิในประเทศญี่ปุ่น
ในประเทศไทยลิขสิทธิ์ในการจัดจำหน่ายในรูปแบบ VCD และ DVD เป็นของบริษัทดรีม เอกซ์เพรส (เดกซ์) จำกัด และได้มีการออกอากาศทางสถานีโทรทัศน์ต่าง ๆ ถึง 4 ช่องทางทั้งรูปแบบเคเบิลทีวีดาวเทียม ช่อง ทรูสปาร์ค (ทรูวิชั่นส์ช่อง 31) และได้ออกอากาศทางสถานีโทรทัศน์ ช่อง โมเดิร์นไนน์ทีวี ออกอากาศทุกวัน วันเสาร์ - อาทิตย์ เวลา 7.30 น. - 8.00 น. เมื่อเดือน ตุลาคม ปี พ.ศ. 2551]] จนถึงเดือน มีนาคม ปี พ.ศ. 2552 ในช่วงรายการคิดส์โซนจากการ์ตูน และออกอากาศอีกครั้งทุกวันพุธเวลา 16.30 - 17.00 น. เมื่อเดือนตุลาคม ปี พ.ศ. 2553 และได้ออกอากาศทางสถานีโทรทัศน์ดาวเทียม ช่อง การ์ตูนคลับแชนแนล เสาร์ - อาทิตย์ 9.30 - 10.00 น. และ ช่อง ซุปเปอร์ บันเทิง (ทรูวิชั่นส์ช่อง 70) วันจันทร์ - พุธ เวลา 18.00 - 18.30 น.
ฮาร์วีย์ แอดัมส์
ฮาร์วีย์ แอดัมส์ (ค.ศ. 1893 - ค.ศ. 1960) เป็นนักแสดงอังกฤษ
อารียา
อารียา อาจหมายถึง
สายสวรรค์ ขยันยิ่ง
สายสวรรค์ ขยันยิ่ง ชื่อเล่น หนิง (เกิด 14 ตุลาคม พ.ศ. 2514) เป็นผู้ประกาศข่าวและพิธีกรรายการโทรทัศน์ ของสถานีโทรทัศน์ไอทีวีมานานกว่า 10 ปี และสถานีโทรทัศน์ทีไอทีวี และหลังจากสถานีโทรทัศน์ทีไอทีวีปิดตัวลงได้ไม่นาน เธอก็ได้มาเป็นผู้ประกาศข่าวเช้าในรายการ จมูกมด ของทางสถานีโทรทัศน์สีกองทัพบกช่อง 7 ในระยะหนึ่ง ต่อมาเธอได้เซ็นสัญญาเป็นผู้ประกาศข่าว ของทางสถานีโทรทัศน์ไทยทีวีสีช่อง 3 ปัจจุบัน เธอทำหน้าที่เป็นสื่อมวลชนอิสระ
สายสวรรค์ ศึกษาระดับประถมศึกษา โรงเรียนเชียงรายวิทยาคม ระดับมัธยมศึกษา วิทยาลัยนาฏศิลปเชียงใหม่ ระดับปริญญาตรี คณะนาฏศิลป์และดุริยางค์ ภาควิชา/สาขา นาฏศิลป์ไทย สถาบันเทคโนโลยีราชมงคล ระดับปริญญาโท ศิลปศาสตรมหาบัณฑิต สาขาวิชานาฏยศิลป์ไทย จุฬาลงกรณ์มหาวิทยาลัย เริ่มงานแรกเป็นครูสอนนาฏศิลป์ที่ จังหวัดนครศรีธรรมราช ต่อมาเป็นผู้ประกาศข่าวช่อง 11 (ท้องถิ่น) แล้วจึงทำงานเป็นผู้ประกาศข่าวทางไอทีวี เมื่อปี 2540 ต่อมาทำหน้าที่เป็นโปรดิวเซอร์และเป็นผู้ดำเนินรายการ เมืองไทยเช้านี้, วาไรตี้ข่าวภาคเช้า จนได้เป็นผู้ประกาศข่าวภาคเที่ยงและภาคค่ำ และเป็นผู้จัดการแผนกผู้ประกาศที่ไอทีวี และเป็นพิธีกรรายการ คืนนี้กับสายสวรรค์
เธอทำงานกับทางช่อง 3 มีผลงานคือรายการ Lightning Talk กับ สายสวรรค์ ขยันยิ่ง ที่ทำให้เธอได้รับรางวัลพิธีกรหญิงดีเด่น ประเภทพิธีกรหรือผู้ดำเนินรายการ จากงานประกาศรางวัลโทรทัศน์ทองคำ ครั้งที่ 31 ประจำปี 2559 และเธอยังเป็นผู้ประกาศข่าวโทรทัศน์รวมการเฉพาะกิจแห่งประเทศไทยเมื่อคราวพระราชพิธีสรงน้ำศพสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี และเป็นผู้บรรยายถ่ายทอดสด พระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช สายสวรรค์ได้รับรางวัลนาฏราช ครั้งที่ 4 สาขาผู้บรรยายรายการโทรทัศน์ยอดเยี่ยม จากรายการสารคดีเฉลิมพระเกียรติ 70 ปี รัชกาลที่ 9 ตอน "รอยยิ้มจากหยาดเหงื่อ" ช่อง 3
พิธีกร
โทรทัศน์
ออนไลน์
รางวัล
ฯลฯ
เครื่องกระตุกหัวใจไฟฟ้าชนิดอัตโนมัติ
เครื่องกระตุกหัวใจไฟฟ้าชนิดอัตโนมัติ (automated external defibrillator, AED) เป็นอุปกรณ์อิเล็กทรอนิกส์แบบพกพาชนิดหนึ่ง สามารถวินิจฉัยภาวะหัวใจเต้นผิดจังหวะที่เป็นอันตรายถึงชีวิตชนิดเวนทริคูลาร์ฟิบริลเลชัน (ภาวะหัวใจห้องล่างเต้นแผ่วระรัว) และเวนทริคูลาร์แทคีคาร์เดีย (ภาวะหัวใจห้องล่างเต้นเร็วผิดปกติ) ได้โดยอัตโนมัติ และสามารถให้การรักษาด้วยการช็อกไฟฟ้ากระตุกหัวใจได้โดยใช้กระแสไฟฟ้าหยุดรูปแบบการเต้นของหัวใจที่ผิดจังหวะ เพื่อเปิดโอกาสให้หัวใจกลับมาเต้นใหม่ในจังหวะที่ถูกต้อง